
ΥΠΟΥΡΓΙΚΕΣ Α ΠΟΦΑΣΕΙΣ ^ΕΓΚΡΙΣΕΙΣ 

Αρι8. Τ 139 4 (1) 

Αποδοχή παραιτήσεως μέλους της Κεντρικής Νομοπαρασκευα¬ 
στικής Επιτροπής. 

Η ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Το άρθρο 13 παρ. 1 και-4 του Ν. 1558/1985 «Κυβέρνηση 
και Κυβερνητικά όργανα» (Α’ 137) και το άρθρο 12 περ. ε’ του 
Ν. 1299/1982 «Οργάνωση Υπηρεσιών Πρωθυπουργού» (Α' 
129). 

2. Το άρθρο 5 της Α.5257/26.4.1982 απόφασης του Υπουρ¬ 
γού Προεδρίας Κυβερνήσεως «Αναμόρφωση Συλλογικών Οργά¬ 
νων Γνωμοδοτικής και Αποφασιστικής αρμοδιότητος του Υπουρ¬ 
γείου Προεδρίας Κυβερνήσεως» (Β' 211). 

3. Το Π.Δ. 6/1990 «Νομικοί και φιλολογικοί συνεργάτες της 
Κεντρικής Νομοπαρασκευαστικής Επιτροπής» (Α' 4). 

4. Την Υ. 1200/5.10.1990 απόφαση του Πρωθυπουργού 

«Συγκρότηση της Κεντρικής Νομοπαρασκευαστικής Επιτροπής 
(ΚΕΝΕ)» (Β' 653). ' 

5. Την Υ.1334/26.3.1991 απόφασή του Πρωθυπουργού 
«Ρύθμιση θεμάτων της ΚΕΝΕ» (Β’ 189). 

6. Την Υ.1202/1990 απόφαση του Πρωθυπουργού «Καθο¬ 
ρισμός αρμοδιοτήτων της Υφυπουργού στον Πρωθυπουργό Θεο¬ 
δώρας Μπακογιάννη» (Β’ 636). 

7. Την υποβληθείσα από 6.5.1991 παραίτηση του Κωνστα¬ 
ντίνου Χιώλου, Δικηγόρου Αθηνών, αποφασίζουμε: 

Γίνεται δεκτή η παραίτηση του Δικηγόρου Αθηνών Κωνστα¬ 
ντίνου Χιώλου από αναπληρωματικό μέλος της Κεντρικής Νομο¬ 
παρασκευαστικής Επιτροπής. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Μαΐου 1991 

Η ΥΦΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 10784/Ε/2843 (2) 

Σύσταση Γραφείου Τύπου και Πληροφοριών Εσωτερικού στη Νο¬ 
μαρχία Φθιώτιδας. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

& Ο ΥΦΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Π.Δ. 381/77 «περί οργανισμού της παρά 
τω Υπουργείω Προεδρίας Κυβερνήσεως Γενικής Γραμματείας 
Τύπου και Πληροφοριών (ΓΓΤΠ)» όπως τροποποιήθηκε με το 
Π.Δ. 809/78. 

2. Τις διατάξεις του άρθρου 14 του Ν. 1232/82 «επαναφορά 
σε ισχύ, τροποποίηση και συμπλήρωση των διατάξεων του Ν.Δ. 
4352/64 και άλλες διατάξεις». 

3. Τις διατάξεις του άρθρου 11 παρ. 3 του Ν. 1256/31.5.82 
«για την πολυθεσία, την πολυαπασχόληση και την καθιέρωση 
ανωτάτου ορίου απολαβών στο δημόσιο τομέα κ.λπ.». 

4. Τις διατάξεις του άρθρου 80 παρ. 7α του Ν. 1892/90 
(ΦΕΚ 101 /Α'/31.7.90) «για τον εκσυγχρονισμό και την ανά¬ 
πτυξη κ.α. διατάξεις». 

5. Τις υπηρεσιακές ανάγκες. 

6. Την κοινή απόφαση του Πρωθυπουργού και του Υπουργού 
Προεδρίας της Κυβέρνησης αριθ. Γ.Υ.2366/30.4.90 «Καθορι¬ 
σμός αρμοδιοτήτων του Υφυπουργού Προεδρίας της Κυβέρνησης 
Βύρωνα Πολύδωρα», αποφασίζουμε: 

Συνιστούμε Γραφείο Τύπου και Πληροφοριών Εσωτερικού στη 
Νομαρχία Φθιώτιδας με έδρα τη Λαμία, το οποίο θα λειτουργεί 
σε νομαρχικό επίπεδο. 

Η διάρθρωση του προσωπικού του παραπάνω Γραφείου Τύπου 
και Πληροφοριών Εσωτερικού θα είναι η εξής: 

1 δημοσιογράφος 

1 διοικητικός υπάλληλος 

1 δακτυλογράφος 

Οι αρμοδιότητες του νέου αυτού Γραφείου Τύπου και Πληρο¬ 
φοριών Εσωτερικού θα είναι οι οριζόμενες στο άρθρο 13 παρ. 2 
του Π.Δ. 381/77 «περί οργανισμού της παρά τω Υπουργείω 
Προεδρίας Κυβερνήσεως Γενικής Γραμματείας Τύπου και Πλη¬ 
ροφοριών», σε συνδυασμό με το άρθρο 80 παρ. 7α του Ν. 
1892/90 «για τον εκσυγχρονισμό και την ανάπτυξη κ.α. διατά¬ 
ξεις». 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 22 Μαΐου 1991 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΜΙΛΤΙΑΔΗΣ ΕΒΕΡΤ ΒΥΡΩΝ ΠΟΛΥΔΩΡΑΣ 

-♦- 


Αριθ. Φ.010/13/548009 (3) 

Μεταβίβαση αρμοδιοτήτων του Αρχηγού του Γενικού Επιτελείου 

Στρατού σε Ανώτατους και Ανωτέρους Αξιωματικούς από τις 

ανατεθείσες σ’ αυτόν από τον Αναπληρωτή Υπουργό Εθνικής 

Άμυνας Αλέξανδρο ΓΙαπαδόγγονα. 

Ο ΑΡΧΗΓΟΣ 

ΤΟΥ ΓΕΝΙΚΟΥ ΕΠΙΤΕΛΕΙΟΥ ΣΤΡΑΤΟΥ 
Έχοντας υπόψη: 

α. Τις διατάξεις του άρθρου 7 του Νόμου 660/77 «Περί 
Υπουργείου Εθνικής Άμυνας και των Οργάνων της Ανωτάτης 
Διοικήσεως και Ελέγχου των Ενόπλων Δυνάμεων». 

β. Τη με αριθ. Φ.010/17/126724/Σ.337/Ϊ.3.1991 από¬ 
φαση του Αναπληρωτή Υπουργού Εθνικής Άμυνας (Αλέξανδρου 
ΓΙαπαδόγγονα) «Περί μεταβιβάσεως αρμοδιοτήτων στους Αρχη¬ 
γούς των Γ ενικών Επιτελείων των Ενόπλων Δυνάμεων» η οποία 
δημοσιεύθηκε στο 191 (τεύχος Β') 29.3.91 ΦΕΚ, αποφασί¬ 
ζουμε: 

Άρθρο 1 

Μεταβιβάζουμε στους Υπαρχηγούς, Διευθυντές Κλάδων- 
Επιτελικών Γραφείων - Διευθύνσεων του Γενικού Επιτελείου 
Στρατού, τις περιλαμβανόμενες αρμοδιότητες αναλυτικά στο Πα¬ 
ράρτημα «Α» της αποφάσεως αυτής, οι οποίες μας ανατέθηκαν 
από τον Αναπληρωτή Υπουργό Εθνικής Άμυνας, Αλέξανδρο Πα- 
παδόγγονα. 

Άρθρο 2 

Διατηρούμε την ενάσκηση των αρμοδιοτήτων που περιλαμβά¬ 
νονται στην Προσθήκη «1» του Παραρτήματος «Α», καθώς και 
την ευχέρεια να ενημερωνόμαστε σε όλα τα θέματα των αρμοδιο¬ 
τήτων τις οποίες μεταβιβάζουμε. Σε περίπτωση απουσίας ή κω¬ 
λύματος του υπευθύνου Οργάνου της Διοικήσεως, οι αρμοδιότη¬ 
τες που μεταβιβάζονται με την απόφαση αυτή, μεταβιβάζονται 
στο αμέσως Προϊστάμενο Όργανο της Ιεραρχίας. 

Άρθρο 3 

Η παρούσα με το Παράρτημά της τίθεται σε ισχύ από της δη- 
μοσιεύσεώς τους στην Εφημερίδα της Κυβερνήσεως. 

Αθήνα, 20 Μαΐου 1991 
Ο Αρχηγός 

ΔΗΜΗΤΡΙΟΣ ΣΚΑΡΒΕΛΗΣ 
ΠΙΝΑΚΑΣ 

Μεταβιβαζομένων Αρμοδιοτήτων του Αρχηγού του Γενικού Επι¬ 
τελείου Στρατού σε Ανώτατους και Ανώτερους Αξκούς του Στρα¬ 
τού Ξηράς από τις ανατεθείσες σ’ αυτόν από τον ΑΝΥΕΘΑ Αλέ¬ 
ξανδρο Παπαδόγγονα. 


Α/Α 

ΝΟΜΟΘΕΤΙΚΗ ΔΙΑΤΑΞΗ 

ΑΡΜΟΔΙΟΤΗΤΕΣ 

ΟΡΓΑΝΟ ΣΤΟ ΟΠΟΙΟ 
ΜΕΤΑΒΙΒΑΖΟΝΤΑΙ 

(«) 

(β) 

(Τ) 

(δ) 


Α’ ΘΕΜΑΤΑ ΣΤΡΑΤΙΩΤΙΚΟΥ ΠΡΟΣΩΠΙΚΟΥ 

1. ΝΔ 445/74 αρθρ. 53, παρ. 4 Καθορισμός προσόντων-διαδικασίας και λεπτομερειών 

Κατατάξεων Μονίμων Υπξκών και Ανθστών. ΒΥ/ΓΕΣ 

Β' ΘΕΜΑΤΑ ΠΟΛΙΤΙΚΟΥ ΠΡΟΣΩΠΙΚΟΥ 

2. ΙΙΔ 611/77 αρθρ. 199 Απονομή ηθικών αμοιβών στο Πολιτικό Προσωπικό. ΒΥ/ΓΕΣ 

3. ΠΔ 0-5 Απόφαση 1964 Έκδοση Υπηρεσιακών Ταυτοτήτων Πολιτικού Προσωπι¬ 

κού 


ΔΠΠ 

4. 

ΠΔ 18/89 άρθρ. 23 Ν.70/77 αρθ. 4 

Διαδικαστικές Πράξεις όπως αγωγές, εξώδικες πράξεις, . 
προσφυγές στο ΣτΕ-ΔΕΑ, αιτήσεις, ακυρώσεις, αντικρού¬ 
σεις Πολιτικού Προσωπικού. 

ΔΠΠ 

5. 

Ν.1505/84 αρθρ. 6 

Μισθολογική εξέλιξη Μονίμων Υπαλλήλων - ΣΕΙΔ Προ¬ 
σωπικού. 

ΒΥ/ΓΕΣ 

6. 

ΠΔ 390/89 αρθρ. 53 

Πράξεις εντάξεως - κατατάξεως Πολιτικού Προσωπικού 
σε βαθμολογικά κλιμάκια. 

ΔΒΚ/ΓΕΣ 

7. 

ΝΔ 611/77 αρ. 173 Ν. 1586/86 

Προαγωγές Μονίμων Υπαλλήλων ΓΕΣ. 

Γ’ ΔΙΚΑΣΤΙΚΑ ΘΕΜΑΤΑ 

ΒΥ/ΓΕΣ 

8. 

ΠΔ 378/87 άρθρ. 2 

Ρύθμιση θεμάτων διευθύνουσας Υπηρεσίας Έργων. 

ΒΥ/ΓΕΣ 

9. 

ΠΔ 378/87 άρθρ. 15 

Κατανομή και είδος δικαιολογητικών ως και ταξινόμησή 
τους κατά φακέλλους. 

ΒΥ/ΓΕΣ 


0 Υπτγος ΔΔΚ/ΓΕΣ 
ΚΩΝ/ΝΟΣ ΣΤΑΜΑΤΟΓΙΑΝΝΗΣ 


' ΠΙΝΑΚΑΣ 

Αρμοδιοτήτων που ενασκούνται από τον Αρχηγό του Γενικού Επιτελείου Στρατού, από τις μεταβιβασθείσες σ’ αυτόν 
από τον ΑΝΤΕΘΑ Αλέξανδρο Παπαδόγγονα. 


Α/Α 

ΝΟΜΟΘΕΤΙΚΗ ΔΙΑΤΑΞΗ 

ΑΡΜΟΔΙΟΤΗΤΕΣ 

(«) 

( β) 

(τ) 

Α ΘΕΜΑΤΑ ΣΤΡΑΤΙΩΤΙΚΟΥ ΠΡΟΣΩΠΙΚΟΥ 

1 . 

ΒΔ 26/1955 

Προκήρυξη διαγωνισμού για την πλήρωση κενών θέσεων Στρ. Γραμματέων - 
Διερμηνέων. 

2. 

ΝΔ 445/74 Άρθρο 11 παρ. 3 

Μεταφορά Οργανικών θέσεων Ανθστών - Μον. Υπαξκών εντός εκάστου Κλά¬ 
δου των ΕΔ κατά Όπλο, Σώμα ή Γενική Ειδικότητα. 

Β’ ΔΙΚΑΣΤΙΚΑ ΘΕΜΑΤΑ 

3. 

Ν. 1884/90 Άρθρ. 39, ΒΔ 6/61 αρθ.' 5 
παρ. 1, 2, 13 παρ. 1 

Υποβολή Ερωτημάτων, προς τα Τμήματα, την Ολομέλεια ή το Γραφείο Νομι¬ 
κού Συμβούλου ΥΕΘΑ - του Νομικού Συμβουλίου του Κράτους, για έκδοση 
γνωμοδοτήσεων και αποδοχή ή μη τούτων. 


Ο Υπτγος ΔΔΚ/ΓΕΣ 
ΚΩΝ/ΝΟΣ ΣΤΑΜΑΤΟΓΙΑΝΝΗΣ 



Αριθ. 4031/Β 161 (4) 

Ανάθεση στη Γενική Γραμματεία Εθνικής Στατιστικής Υπηρε¬ 
σίας της Ελλάδος της κατάρτισης, για λογαριασμό της ΕΟΚ, 
μελέτης γαι τη βελτίωση της συγκρισιμότητας των στοιχείων 
του Α.Ε.Π. σε αγοραίες τιμές. 

Ο ΑΝΑΠΛ. ΥΠΟΥΡΓΟΣ ΕΘΝ. ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ» και των 
Π.Δ. 1143/80 «περί Οργανισμού της ΕΣΥΕ», 224/86 «περί συ- 
στάσεως Γ.Γ.ΕΣΥΕ» και 545/88 «περί Οργανισμού του Υπουρ¬ 
γείου Εθνικής Οικονομίας». 

β) Του Ν. 1558/85 «περί κυβερνήσεως και κυβερνητικών ορ¬ 
γάνων». 

γ) Του άρθρου 35 παρ. 2 του Ν. 992/79 «περί οργανώσεως 
των Διοικητικών Υπηρεσιών δια την εφαρμογή της Συνθήκης 
προσχωρήσεως της Ελλάδος εις τας Ευρωπαϊκάς Κοινότητας 
και ρυθμίσεως συναφών θεσμικών και οργανωτικών θεμά¬ 
των». 

2. Το έγγραφο 6201/15.11.90 του Στατιστικού Γραφείου 
των Ευρωπαϊκών Κοινοτήτων καθώς και το συνημμένο σ’ αυτό 
συμβόλαιο 0251.024/14.11.90, με το οποίο προτείνεται η κα¬ 
τάρτιση, από τη Γ.Γ.ΕΣΥΕ, μελέτης για τη βελτίωση της συ- 
γκρισιμότητας των στοιχείων του ΑΕΠ σε αγοραίες τιμές. 


3. Την απόφαση υπ’ αριθ. Υ. 1201/5.10.90 του Πρωθυ¬ 
πουργού με θέμα: «Καθορισμός αρμοδιοτήτων του Αναπληρωτή 
Υπουργού Εθνικής Οικονομίας Ευθυμίου Χριστοδούλου» και την 
υπ’ αριθ. Υ1250/16.1.91 απόφαση του Πρωθυπουργού με θέμα 
«Συμπλήρωση της Υ1201/5.10.90 απόφασης του Πρωθυπουρ¬ 
γού». 

4. Τη σχετική εισήγηση Ζ-264/7.2.91 της Δ/νσεως Εθνικών 
Λογαριασμών της Γ.Γ.ΕΣΥΕ, αποφασίζουμε: 

1. Αναθέτουμε στη Γενική Γραμματεία Εθνικής Στατιστικής 
Υπηρεσίας της Ελλάδος (Γ.Γ. ΕΣΥΕ), την εκπόνηση μελετών για 
τη βελτίωση της συγκρισιμότητας του Ακαθάριστου Εγχώριου 
Προϊόντος σε αγοραίες τιμές βάσει του άρθρου 8 της οδηγίας του 
Συμβουλίου 89/1.30/0ΕΕ και σύμφωνα με το υπ’ αριθ. 
0251024/14.11.90 σχετικό συμβόλαιο. 

2. Οι μελέτες και οι απαιτούμενες εργασίες που θα τις ακολου¬ 
θούν καθώς και τα σχετικά αποτελέσματα θα πρέπει να διαβιβα- 
σθούν στην ΕϋΚΟδΤΑΤ πριν από το τέλος του Οκτωβρίου 
1991. 

3. Η ανωτέρω εργασία θα πραγματοποιηθεί από υπαλλήλους 
της Γ.Γ ΕΣΥΕ μόνιμους και επί συμβάσει, με απασχόλησή τους 
εκτός του κανονικού ωραρίου και εκτός ημερών εργασίας των 
Δημοσίων Υπηρεσιών (Σαββατοκύριακα). 

Η δαπάνη γαι την εκτέλεση της υπόψη εργασίας θα βαρύνει 
τον προϋπολογισμό της Γ.Γ. ΕΣΥΕ (φορέας 13-150), η δε Ευ¬ 
ρωπαϊκή Κοινότητα θα επιχορηγήσει το όλο έργο με το ποσό των 
30.000 ΕΟυ’δ, βάσει του άρθρου 4 του συμβολαίου 0251024/ 
14.11.90. 

5. Εξουσιοδοτούμε το Γενικό Γραμματέα της Γ.Γ.ΕΣΥΕ γαι 
όλες τις αναγκαίες ενέργειες (επιλογή και ορισμό του κατάλληλου 
προσωπικού, ανάθεση των σχετικών επιμέρους εργασιών, χρο¬ 
νική κατανομή των εργασιών κλπ.) ώστε η υπό ανάθεση εργασία 
να περατωθεί εντός της προθεσμίας που καθορίζεται στην από¬ 
φαση αυτή. 

6. Ο καθορισμός της αμοιβής εκείνων που θα απασχοληθούν 
σ’ αυτή την εργασία θα γίνει με κοινή υπουργική απόφαση των 
Υπουργών Εθνικής Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. ι 

Αθήνα, 21 Φεβρουάριου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Ε. ΧΡΙΣΤΟΔΟΥΛΟΥ 
-+- 

Αριθ. Ε. 1799/185 (5) 

Θέση της Α.Β.Μ.Ε.Ε. «ΜΕΤΑΛΛΟΚΟΠΤΙΚΗ» σε καθεστώς τε- 
λωνειακής επίβλεψης και όροι λειτουργίας του καθεστώτος 
αυτού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παραγράφου 7 του άρθρου 20 του Ν. 
1921/1991 (ΦΕΚ 12/Α’), με τις οποίες παρέχεται δυνατότητα 
στον Υπουργό των Οικονομικών να θέτει με απόφασή του υπό τε- 
λώνειακή επίβλεψη τους χώρους λειτουργίας των μονάδων που 
επιλέγοντα για την καταστροφή των αποσυρομένων κατ’ εφαρ¬ 
μογή του νόμου αυτού, αυτοκινήτων. 

β) Την. αριθ. 86653/6673/3.1.1991 (ΦΕΚ 2/Β) Κοινή 
Υπουργική απόφαση, όπως ισχύει, με την οποία καθορίζεται η 
διαδικασία απόσυρσης και καταστροφής μεταχειρισμένων επιβα¬ 
τικών και φορτηγών αυτοκινήτων ιδιωτικής χρήσης μέχρι 2,5 
τόννους. 

γ) Την αριθ. 9795/1339/12.3.1991 (ΦΕΚ 147/Β) Κοινή 
Απόφαση των Υπουργών Οικονομικών και ΠΕ.ΧΩ.Δ.Ε., με την 
οποία καθορίζεται ο τρόπος και η διαδικασία επιλογής νομικού ή 
φυσικού προσώπου γαι την καταστροφή αποσυρομένων αυτοκινή¬ 
των συμβατικής τεχνολογίας ιδιώτικής χρήσης. 

δ) Την αριθ. 11233/15.4.1991 Κοινή Υπουργική Απόφαση, 
σχετικά με την ανάθεση καταστροφής αποσυρομένων αυτοκηνή- 
των στην ΑΒΜΕΕ «ΜΕΤΑΛΛΟΚΟΠΤΙΚΗ». 

ε) Την από 6.5.1991 σύμβαση μεταξύ του Υπουργείου Οικο¬ 
νομικών, εκπροσωπούμενου από τον Υπουργό των Οικονομικών 
και της Α.Β.Μ.Ε.Ε. «ΜΕΤΑΛΛΟΚΟΠΤΙΚΗ» εκπροσωπούμε¬ 
νης από τον Αθανάσιο Στουρνάρα. 

στ) Την αριθ. Υ. 1140/1051173/1390/0001/9.7.90 
Απόφαση ανάθεσης αρμοδιοτήτων στον Υφυπουργό των Οικονο¬ 
μικών. 

ζ) Την από 17.5.1991 αίτηση της Α.Β.Μ.Ε.Ε. «ΜΕΤΑΛΛΟ- 
ΚΟΠΤΙΚΗ» με την οποία ζητάει την υπαγωγή της σε καθεστώς 
τελωνειακής επίβλεψης, αποφασίζουμε: 

Άρθρο 1 

1. Τους χώρους της Α.Β.Μ.Ε.Ε. «ΜΕΤΑΛΛΟΚΟΠΤΙΚΗ» 
για την απόσυρση και καταστροφή αυτοκινήτων συμβατικής τε¬ 
χνολογίας, κατ’ εφαρμογή του άρθρου 20 του Ν. 1921/91, συ¬ 
νολικού εμβαδού τετραγωνικών μέτρων είκοσι χιλιάδων 
(20.000) που βρίσκονται στη θέση Μεσαία Γέφυρα - Μάνδρα Ατ¬ 
τικής, θέτουμε σε τελωνειακή επίβλεψη. 

Οι χώροι αυτοί περιφράσσονται ενιαία με τοίχο ή με δικτυωτό 
συρματόπλεγμα ή με άλλο κατάλληλο τρόπο έτσι ώστε η είσοδος 
και η έξοδος να είναι δυνατή μόνο από σημεία που επιβλέπονται 
από την τελωνειακή αρχή. 

2. Η Τελωνειακή αρχή μπορεί να υποδείξει και η επιβλεπό- 
μενη μονάδα υποχρεούται να κατασκευάσει και άλλα έργα που 


κρίνονται αναγκαία για τη διασφάλιση των συμφερόντων του Δη¬ 
μοσίου. 

3. Η μονάδα υποχρεούται να κατασκευάσει τα σημεία που θα 
υποδείξει η Τελωνειακή Αρχή και να θέσει στη διάθεσή της, χώ¬ 
ρους και γραφεία για την υπηρεσία της, παράλληλα δε να φροντί¬ 
ζει γαι τη φύλαξη, την καθαριότητα και τη διατήρησή τους σε άρι- 
στη κατάσταση. '■ 

4. Η είσοδος και η έξοδος στον επιβλεπόμενο χώρο προσώ¬ 
πων, αυτοκινήτων οχημάτων και λοιπών τροχοφόρων, υπόκει- 
νται στον έλεγχο των τελωνειακών οργάνων τα οποία μπορούν να 
λαμβάνουν τα αναγκαία κατά την κρίση τους μέτρα γαι την δια¬ 
σφάλιση των συμφερόντων του Δημοσίου. 

Άρθρο 2 

1. Τα αποσυρόμενα αυτοκίνητα θα κομίζονται αυτοδύναμα 
προς παράδοση, στην επιβλεπόμενη μονάδα, χωρίς τη χρήση 
βοηθητικών μεταφορικών μέσων. 

2. Προ της παράδοσης του αυτοκινήτου η επιβλέπουσα Τελω- 
νειακή Αρχή με βάση τη βεβαίωση της αρμόδιας υπηρεσίας του 
Υπουργείου Μεταφορών και Επικοινωνιών (Υπόδειγμα 1 της 
αριθ. 86653/6673/3.1.91 Κ.Υ.Α.) που κατατίθετα σ’ αυτή, 
από τον ιδιοκτήτη του αποσυρόμενου αυτοκινήτου ή το αρμοδίως 
εξουσιοδοτημένο πρόσωπο, προέρχεται σε έλεγχο του αυτοκινή¬ 
του, προκειμένου να διαπιστώσει αν τα στοιχεία αυτού συμφω¬ 
νούν με τα αναγραφόμενα στη βεβαίωση. Η βεβαίωση αυτή πα¬ 
ραμένει στο αρχείο της Τελωνειακής Υπηρεσίας, επισυνάπτεται 
δε στο αντίτυπο του πρωτοκόλλου παράδοσης και παραλαβής 
που προορίζεται γαι το αρχείο αυτής. 

Άν κατά το χρόνο του ελέγχου δεν ανευρίσκονται τα στοιχεία 
του αυτοκινήτου που αναγράφονται στην παραπάνω βεβαίωση, ο 
κύριος αυτού ή ο νόμιμος εκπρόσωπός του υποχρεούται να τα 
εντοπίσει και να τα υποδείξει στην υπηρεσία του Τελωνείου κα σε 
περίπτωση αδυναμίας του, να καλεί με δαπάνες του τεχνικό 
εμπειρογνώμονα που θα προέρχεται στις απαραίτητες ενέργειες 
για την εξακρίβωσή τους. 

Σε περίπτωση που τα στοιχεία ταυτότητας του αυτοκινήτου 
(αριθ. πλαισίου, κινητήρα κ.λ.π.) δεν συμφωνούν με εκείνα της 
βεβαίωσης, η Τελωνειακή αρχή δέν επιτρέπει την παράδοση και 
παραλαβή του αποσυρόμενου αυτοκινήτου συντρεχούσης δε περί¬ 
πτωσης προβαίνει στις απαραίτητες ενέργειες. 

3. Η παραλήπτρια για την καταστροφή μονάδα, μετά τον πα¬ 
ραπάνω έλεγχο, καταχωρεί ανελλιπώς και κατά συνεχή αύξοντα 
αριθμό στο προβλεπόμενο από το άρθρο 3 της αριθ. 86653/ 
6673/3.1.1991 Κ.Υ.Α. ειδικό θεωρημένο βιβλίο, χωρίς ξέ- 
σματα και διαγραφές, τα στοιχεία του ιδιοκτήτη, καθώς και τα 
στοιχεία του αποσυρόμενου αυτοκινήτου (αριθμός κυκλοφορίας, 
αριθμός πλαισίου, εργοστάσιο κατασκευής, τύπος και είδος αυτο¬ 
κινήτου, ημερομηνία παράδοσης - παραλαβής και καταστρο¬ 
φής)· _ 

Ανάλογη καταχώρηση γίνεται και από την Τελωνειακή αρχή 
στο τηρούμενο απ’ αυτή όμοιο βιβλίο. 

4. Μετά την παράδοση του αυτοκινήτου και την καταχώρηση 
των παραπάνω στοιχείων θα συντάσσεται από την Τελωνειακή 
Αρχή της επίβλεψης, πρωτόκολλο παράδοσης και παραλαβής σε 
πέντε (5) αντίτυπα (Υπόδειγμα 2 της 86653/6673/91 
Κ.Υ.Α.). Το πρωτόκολλο αυτό φέρει προτυπωμένο αύξοντα 
αριθμό και είναι ο ίδιος με τον αύξοντα αριθμό καταχώρησης του 
αυτοκινήτου στο ανωτέρω ειδικό βιβλίο. Από τα ανωτέρω αντί¬ 
τυπα, ένα προορίζεται γαι την Τελωνειακή αρχή τελωνισμού του 
νέου αντιρρυπαντικού αυτοκινήτου, ένα για τη διακοπή της βε¬ 
βαίωσης των τελών, κυκλοφορίας από την αρμόδια Δ.Ο.Υ., δύο 
αντίτυπα παραδίδονται στον ενδιαφερόμενο μαζί με τις πινακίδες 
κυκλοφορίας του αποσυρόμενου αυτοκινήτου και ένα παραμένει 
στο αρχείο της Τελωνειακής αρχής. Ένα επιπλέον αντίτυπο χο¬ 
ρηγείται στην ανάδοχο. 

5. Τα αντίτυπα που προορίζονται για το αρχείο της Τελωνεία- 

κής υπηρεσίας καταστρέφονταί μετά παρέλευση τριετίας από του 
τέλους του οικονομικού έτους στο οποίο αναφέρονται. 

Άρθρο 3 

1. Η καταστροφή του αποσυρόμενου αυτοκινήτου γίνεται αυ¬ 
θημερόν από την επιβλεπόμενη μονάδα παρουσία της Επιτροπής 
που προβλέπεται από το άρθρο 3 της αριθμ. 86653/6673/ 
3.1.1991 Κ.ΐ.Α., όπως ισχύει, και σύμφωνα με τις υποδείξεις 
αυτής, με τη χρησιμοποίηση του μηχανολογικού εξοπλισμού που 
λήφθηκε υπόψη για την ανάθεση του έργου της καταστροφής. 

Η καταστροφή των αυτοκινήτων θα είναι πλήρης και δεν θα 
απομένουν μέρη και. εξαρτήματα σε κατάσταση τέτοια που θα 
μπορούσαν να χρησιμοποιηθούν καθ’ οιονδήποτε τρόπο. 

2. Μετά την ολοκλήρωση της καταστροφής θα συντάσσεται 
άπό την Επιτροπή σχετικό πρωτόκολλο σε τρία (3) αντίτυπα, ένα 
των οποίων θα παραδίδεται στην επιβλεπόμενη μονάδα, το άλλο 
θα παρεμένει στο αρχείο του Τελωνειακού Κλιμακίου, καταστρέ- 
φονται δε μετά παρέλευση τριετίας από το τέλος του οικονομικού 
έτους στο οποίο αναφέρονται και το τρίτο προσαρτάται στο σχε¬ 
τικό Π.Ε.Α.Ε. 

3. Ένα πρωτόκολλο καταστροφής μπορεί να καλύπτει και πε¬ 
ρισσότερα του ενός αυτοκίνητα που καταστρέφονταί την ίδια 
ημέρα χωρίς να απαιτείται να αναγράφονται αναλυτικά τα στοι¬ 
χεία ενός εκάστου των καταστρεφομένών αυτοκινήτων, αλλά θα 
γίνεται αναφορά στον αύξοντα αριθμό καταχώρησης του τηρού¬ 
μενου από την Τελωνειακή Αρχή ειδικού βιβλίου, το οποίο και θα 
πιστώνεται αναλόγως. 

4. Για τα αυτοκίνητα που σε εξαιρετική περίπτωση (ανωτέρα 
.βία) και εν γνώσει της Τελωνειακής υπηρεσίας του κλιμακίου δεν 
καταστρέφονταί αυθημερόν θα συντάσσεται από το Τελωνειακό 
κλιμάκιο πρωτόκολλο μη καταστροφής, στο οποίο θα αναγράφο¬ 
νται ξεχωριστά για κάθε αυτοκίνητο τα χαρακτηριστικά του στοι¬ 
χεία και θα βεβαιώνεται η αυτοδυναμία του. Το πρωτόκολλο 
αυτό θα υπογράφεται και από τον εκπρόσωπο της αναδόχου που 
έχει ορισθεί από αυτή. 

Άρθρο 4 

1. Απαγορεύεται η καθ’ οιονδήποτε τρόπο έξοδος από. τον επι- 
βλεπόμενο χώρο των αυτοκινήτων που έχουν παραληφθεί για κα¬ 
ταστροφή καθώς και μέρη και εξαρτήματα αυτών. 

2. Η έξοδος του προϊόντος της καταστροφής των αποσυρομέ- 
νων αυτοκινήτων από τον επιβλεπόμενο χώρο παραλαβής και 
καταστροφής θα γίνεται εντός πέντε (5) ημερολογιακών ημερών 
από την ημέρα καταστροφής και υπό τον όρο ότι η παραμονή τους 
δεν παρακωλύει το έργο της παραλαβής και της καταστροφής 
των αποσυρομένων αυτοκινήτων, άλλως η απομάκρυνσή τους εί¬ 
ναι άμεση. 

Άρθρο 5 

1. Για κάθε καταστρεφόμενο αυτοκίνητο η επιβλεπόμενη μο¬ 
νάδα υποχρεούται στην καταβολή του ποσού των δρχ. δύο χιλιά¬ 
δων (2.000) το οποίο εισπράττεται από το Τελωνειακό Κλιμάκιο 
της επίβλεψης την επομένη της ημέρας της καταστροφής. 

2. Το ποσό του ανταλλάγματος και τα τυχόν πρόστιμα που 
επιβάλλονται, βεβαιώνονται επί του τελωνειακού παραστατικού 
εγγράφου μέ την ονομασία «Πρωτόκολλο Εξετάσεως Αποσκευών 
και Εμπορευμάτων (Π.Ε.Α.Ε.)». 

Το παραστατικό αυτό στο οποίο προσαρτάται το πρωτόκολλο 
καταστροφής ή ανάλογα η πράξη επιβολής προστίμου, υποβάλ¬ 
λεται στη ΔΙΕΤΑ κατά τα κεκανονισμένα. 

3. Τα εισπραττόμενα κατά τα παραπάνω ποσά αποτελούν δη¬ 
μόσιο έσοδο και αποδίδονται στον ΚΑΕ 2459 του Προϋπολογι¬ 
σμού Εσόδων καθόσον αφορά τα ποσά του ανταλλάγματος και 
στον ΚΑΕ 3739 καθόσον αφορά τα οποιαδήποτε πρόστιμα. Για 
την καταβολή τους εκδίδεται αποδεικτικό είσπραξης. 

4. Σε περίπτωση μη καταβολής από την ανάδοχο του χρημα¬ 
τικού ποσού, κατά τα. ως άνω οριζόμενα επιβάλλεται επιπλέον 


πρόστιμο εκπρόθεσμης καταβολής ανερχόμενο για την πρώτη 
ημέρα καθυστέρησης στο ένα τέταρτο (1/4) του οφειλόμενου πο¬ 
σού. Για τις επόμενες ημέρες και για κάθε ημέρα καθυστέρησης 
οφείλεται πρόστιμο ανερχόμενο στο (1/2) του οφειλόμενου πο¬ 
σού. Το παραπάνω πρόστιμο επιβάλλεται και εισπράττεται από 
το Τελωνειακό κλιμάκιο επίβλεψης, με την έκδοσή σχετικής πρά¬ 
ξης· 

Η επιβολή και η είσπραξη του οποιουδήποτε προστίμου σε βά¬ 
ρος της αναδόχου γνωστοποιείται και στη Δ/νση 5η του Υπουρ¬ 
γείου Οικονομικών. 

Άρθρο 6 

, 1. Η επιβλεπόμενη μονάδα υποχρεούται να παραλαμβάνει και 
να καταστρέφει εντός του ωραρίου εργασίας των δημοσίων υπη¬ 
ρεσιών τουλάχιστον τριακόσια (300) αυτοκίνητα ημερησίως. 

2. Για κάθε μη καταστρεφόμενο αυθημερόν αυτοκίνητο επι¬ 
βάλλεται ιδιαίτερο πρόστιμο εκατό χιλιάδων (100.000) δρχ. το 
οποίο διπλασιάζεται σε περίπτωση που διαπιστωθεί την επομένη 
ημέρα από το κλιμάκιο ότι έχουν αφαιρεθεί από το αυτοκίνητο 
οπόιαδήποτε εξαρτήματα ή ανταλλακτικά. 

3. Πρόστιμο δύο εκατομμυρίων (2.000.000) δρχ. σε κάθε πε¬ 
ρίπτωση ή επί πλέον του προστίμου που προβλέπεται για την κα- 
θυστέρση καταστροφής, επιβάλλεται αν διαπιστωθεί από Τελω- 
νειακή Αρχή ότι το αυτοκίνητο έχασε την αυτοδυναμία του γιατί 
του αφαιρέθηκε ο κινητήρας ή οποιοδήπτε εξάρτημα που του στε¬ 
ρεί τη δυνατότητα να κινηθεί αυτοδύναμα. 

4. Σε περίπτωση απώλειας του αυτοκινήτου επιβάλλεται πρό¬ 
στιμο έξι εκατομμυρίων (6.000.000) δρχ. 

5. Σε περίπτωση μη καταβολής υπό της αναδόχου των οφειλό- 
μενων και βεβαιωμένων ποσών και προστίμων, η Τελωνειακή 
Αρχή (Κλιμάκιο) δεν επιτρέπει την περαιτέρω παράδοση και πα¬ 
ραλαβή των προς απόσυρση αυτοκινήτων. Η είσπραξη από την 
Τελωνειακή Υπηρεσία των απαιτήσεων αυτών ενεργείται σύμ¬ 
φωνα με τις περί ΚΕΔΕ διατάξεις. 

Άρθρο 7 ' 

1. Η Τελωνειακή επίβλεψη του χώρου θα ασκείται από κλιμά¬ 
κιο του Τελωνείου Ελευσίνας. Το κλιμάκιο της Τελωνειακής 
Υπηρεσίας θα εδρεύει μόνιμα στις εγκαταστάσεις λειτουργίας της 
επιβλεπόμενης μονάδας και το προσωπικό του θα ορίζεται από το 
Τελωνείο Ελευσίνας, επικεφαλής δε του οποίου θα είναι τελωνεια¬ 
κός υπάλληλος με εμπειρία στα ελεγκτικά καθήκοντα. 

2. Το κλιμάκιο αποτελεί παράρτημα του τελωνείου Ελευσίνας 
κοντά στο όνομα και για λογαριασμό του οποίου θα ενεργούνται 
οι τελωνειακές εργασίες, υποχρεούται δε νε παρακολουθεί την πι¬ 
στή τήρηση των όρων της από 6.5.91 σύμβασης μεταξύ Υπουρ¬ 
γού Οικονομικών και της αναδόχου. 

3. Τα οδοιπορικά έξοδα μετάβασης του προσωπικού του κλι¬ 
μακίου, εφόσον δεν διατίθεται από την επιβλεπόμενη μονάδα δικό 
της κατάλληλο μεταφορικό μέσο βαρύνουν την μονάδα αυτή και 
ύστερα από προηγούμενη έγκριση της τελωνειακής αρχής, στην 
οποία υπάγεται το κλιμάκιο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 22 Μαΐου 1991 

Ο ΥΦΥΠΟΥΡΓΟΣ 

Π. ΔΕΛΗΜΗΤΣΟΣ 

—4 - 

Αριθ. 30965 (6) 

Τροποποίηση των ποσοστών των τοποθετούμενων σε εργασία 
προσώπων που προστατεύονται από το Ν. 1648/86. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 12 του Ν. 1648/86 



I 

«περί προστασίας πολεμιστών, αναπήρων και θυμάτων πολέμου 
και μειονεκτοϋντων προσώπων». 

2. Το γεγονός ότι οι εκκρεμείς, στις Νομαρχιακές Επιτροπές 
του άρθρου 8 του Ν. 1648/86, αιτήσεις για τοποθέτηση σε εργα¬ 
σία των μεν προσώπων της παρ. 1 του άρθρου 1 του ίδιου νόμου 
υπολείπονται των θέσεων που δύνανται να πληρωθούν, των δε 
της παρ. 4 του ίδιου άρθρου και νόμου υπερτερούν αυτών. 

3. Την γνώμη του ΔΣ του ΟΑΕΔ (αποφ. αριθ. 436/91), απο¬ 
φασίζουμε: 

1. Μειώνεται από τέσσερα τοις εκατό (4%) σε δύο τοις εκατό 
(2%) το ποσοστό των τοποθετουμένων σε εργασία προσώπων της 
παρ. 1 του άρθρου 1 του Ν. 1648/86 και αυξάνεται από τρία 
τοις εκατό (3%) σε πέντε τοις εκατό (5%) το ποσοστό των προ¬ 
σώπων της παρ. 4 του ίδιου άρθρου και νόμου. 

2. Η απόφαση αυτή ισχύει στον ιδιωτικό και τον δημόσιο το¬ 
μέα και εφαρμόζεται σε κάθε Νομό αφότου εξαντληθούν οι αιτή¬ 
σεις, των προσώπων της παρ. 1 του άρθρου 1 του Ν. 1648/86, 
που εκκρεμούν στην οικεία Επιτροπή, κατά τη δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαΐου 1991 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΡΓΑΣΙΑΣ 

I. ΒΑΡΒΙΤΣΙΩΤΗΣ ΑΡ. ΚΑΛΑΝΤΖΑΚΟΣ 

-♦- 

Αριθ. Γ6β/677 - (7) 

Χορήγηση άδειας ασκήσεως επαγγέλματος Κοινωνικού Λειτουρ¬ 
γού στην Πιτσικάκη Σοφία του Αντωνίου. 

Η ΥΠΟΥΡΓΟΣ 

ΥΓΕΙΑΣ, ΠΡΟΙΜ. ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την Γ6β/677/15.5.1991 απόφαση της Υπουργού 
Υγείας, Πρόνοιας και Κοινωνικών Ασφαλίσεων έχει χορηγηθεί 
στην Πιτσικάκη Σοφία του Αντωνίου άδεια ασκήσεως επαγγέλ¬ 
ματος Κοινωνικού Λειτουργού- 

Αθήνα, 15 Μαΐου 1991 

Με εντολή Υπουργού 
Η Διευθύντρια 

ΧΡΥΣΟΥΛΑ ΣΟΚΟΛΗ 

- ¥ - 

Αριθ. Γ6β/682 (8) 

Χορήγηση άδειας ασκήσεως επαγγέλματος Κοινωνικού Λειτουρ¬ 
γού στην Παπαδοπούλου Μαρία του Κωνσταντίνου. 

Η ΥΠΟΥΡΓΟΣ 

ΥΓΕΙΑΣ, ΠΡΟΝ. ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την Γ6β/682/16.5.1991 απόφαση της Υπουργού 
Υγείας, Πρόνοιας και Κοινωνικών Ασφαλίσεων έχει χορηγηθεί 
στην Παπαδοπούλου Μαρία του Κων/νου άδεια ασκήσεως επαγ¬ 
γέλματος Κοινωνικού Λειτουργού. 

Αθήνα, 16 Μαΐου 1991 

Με εντολή Υπουργού 
Η Διευθύντρια 

ΧΡΥΣΟΥΛΑ ΣΟΚΟΛΗ 

Αριθ. Θ/30 (9) 

Καθορισμός ύψους επιχορηγήσεως για το οικ.-έτος 1991 στο 

Ε.Σ.Ο.Ν.Ε. 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Α.Ν. 585/1968 (ΦΕΚ 225 τ.Α') «περί καταργήσεώς 


διατάξεων καθοριζουσών κατώτατα όρια επιχορηγήσεως εκ του 
διατάξεων καθοριζουσών κατώτατα όρια επιχορηγήσεως εκ του 
κρατικού προϋπολογισμού προς τα Νομικά Πρόσωπα Δημοσίου 
και Ιδιωτικού Δικαίου, Οργανισμούς και Ιδρύματα». 

2. Του Ν.Δ. 398/1976 (ΦΕΚ 136 τ.Α’) «περί οικονομικής 
ενισχύσεως Νομικών Προσώπων Ιδιωτικού Δικαίου σκοπούντων 
την εξωσχολικήν αγωγήν της νεότητος και άλλων τινων συνα¬ 
φών διατάξεων». 

3. Του Π.Δ. 515/1981 (ΦΕΚ 136 τ.Α') «περί επιχορηγή- 
σεως του Εθνικού Συμβουλίου Νεότητος Ελλάδος (ΕΣ0ΝΕ)». 

4. Του Ν.Δ. 321/1969 «περί Δημοσίου Λογιστικού». 

5. Του Ν.Δ. 758/1969 «περί τρόπου αναλήψεως δαπανών 
υπό των Υπουργών». 

6. Την πίστωση που έχει γραφεί στον τακτικό προϋπολογισμό 
του Υπουργείου Εθνικής Παιδείας και Θρησκευμάτων οικονομι¬ 
κού έτους 1991 για επιχορήγηση λοιπών οργανισμών και 
Ν.Π.Ι.Δ. ανερχομένη στο ποσό των τριών εκατομμυρίων εννιακο- 
σίων χιλιάδων δραχμών (3.900.000) 

7. Την αρ. Υ 1140/90 κοινή απόφαση του Πρωθυπουργού 
και Υπουργού Οικονομικών 

8. Την αρ. Η 2871/90 κοινή απόφαση του Πρωθυπουργού και 
Υπουργού Εθνικής Παιδείας και Θρησκευμάτων, αποφασίζουμε: 

Καθορίζουμε για το οικονομικό έτος 1991 το ύψος της επιχο- 
ρηγήσεως στο Εθνικό Συμβούλιο Οργανώσεων Νεότητος Ελλά¬ 
δος (Ε.Σ.Ο.Ν.Ε.) στο ποσό των τριακοσίων χιλιάδων δρχ. 
(300.000). 

Η σχετική δαπάνη θα βαρύνει την πίστωση του κωδικού αριθ¬ 
μού 2599 του φορέα 180 του προϋπολογισμού του Υπουργείου 
Εθνικής Παιδείας και Θρησκευμάτων, οικ. έτους 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μαΐου 1991 

οι ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΠΑΝ. ΔΕΛΗΜΗΤΣΟΣ Κ. ΜΠΟΥΡΔΑΡΑ 

- ♦ ■ · 

Αριθ.Θ/32 (10) 

Καθορισμός ύψους επιχορηγήσεως για το οικ. έτος 1991 στη 
Χριστιανική Ένωση Νεανίδων (Χ.Ε.Ν.). 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Α.Ν. 585/1968 (ΦΕΚ 225 τ.Α') «περί καταργήσεώς 
διατάξεων καθοριζουσών κατώτατα όρια επιχορηγήσεως εκ του 
κρατικού προϋπολογισμού προς τα Νομικά Πρόσωπα Δημοσίου 
και Ιδιωτικού Δικαίου, Οργανισμούς και Ιδρύματα». 

2. Του Ν.Δ. 398/1976 (ΦΕΚ 136 τ.Α') «περί οικονομικής 
ενισχύσεως Νομικών Προσώπων Ιδιωτικού Δικαίου σκοπούντων 
την εξωσχολικήν αγωγήν της νεότητος και άλλων τινων συνα¬ 
φών διατάξεων». 

3. Του Π.Δ. 576/1977 (ΦΕΚ 189 τ.Α’) «περί επιχορηγή- 
σεως της ΧΕΝ». 

4. Του Ν.Δ. 321/1969 «περί Δημοσίου Λογιστικού». 

5. Του Ν.Δ. 758/1969 «περί τρόπου αναλήψεως δαπανών 
υπό των Υπουργών». 

6. Την πίστωση που έχει γραφεί στον τακτικό προϋπολογισμό 
του Υπουργείου Εθνικής Παιδείας και Θρησκευμάτων οικονομι¬ 
κού έτους 1991 για επιχορήγηση λοιπών οργανισμών και 
Ν.Π.Ι.Δ. ανερχομένη στο ποσό των τριών εκατομμυρίων εννιακο- 
σίων χιλιάδων δραχμών (3.900.000) 

7. Την αρ. Υ 1140/90 κοινή απόφαση του Πρωθυπουργού 
και Υπουργού Οικονομικών 

8. Την αρ. Η 2871/90 κοινή απόφαση του Πρωθυπουργού και 
Υπουργού Εθνικής Παιδείας και Θρησκευμάτων, αποφασίζουμε: 

Καθορίζουμε για το οικονομικό έτος 1991 το ύψος της επιχο- 
ρηγήσεως στη Χ.Ε.Ν. στο ποσό των οκτακόσιων χιλιάδων δραχ¬ 
μών (800.000). 

Η σχετική δαπάνη θα βαρύνει την πίστωση του κωδικού αριθ¬ 
μού 2599 του φορέα 180 του προϋπολογισμού του Υπουργείου 
Εθνικής Παιδείας και Θρησκευμάτων, οικ. έτους 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 22 Μαΐου 1991 


ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΟΝ 

ΠΑΝ. ΔΕΛΗΜΗΤΣΟΣ Κ. ΜΠΟΥΡΔΑΡΑ 


Αριθ. Θ/31 (11) 

Καθορισμός ύψους επιχορηγήσεως για το οικ. έτος 1991 των 
Χριστιανικών Αδελφοτήτων Νέων (ΧΑΝ) Ελλάδος. 


ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Α.Ν. 585/1968 (ΦΕΚ 225 τ.Α’) «περί καταργήσεως 
διατάξεων καθοριζουσών κατώτατα όρια επιχορηγήσεως εκ του 
κρατικού προϋπολογισμού προς τα Νομικά Πρόσωπα Δημοσίου 
και Ιδιωτικού Δικαίου, Οργανισμούς και Ιδρύματα». 

2. Του Ν.Δ. 338/1976 (ΦΕΚ 136 τ.Α') «περί οικονομικής 
ενισχύσεως Νομικών Προσώπων Ιδιωτικού Δικαίου σκοπούντων 
την εξωσχολικήν αγωγήν της νεότητος και άλλων τινων συνα¬ 
φών διατάξεων». 

3. Του Π.Δ. 4/1977 (ΦΕΚ 6 τ.Α’) «περί επιχορηγήσεως των 
ΧΑΝ Ελλάδος». 

4. Του Ν.Δ. 321/1969 «περί Δημοσίου Λογιστικού». 

5. Του Ν.Δ. 758/1969 «περί τρόπου αναλήψεως δαπανών 
υπό των Υπουργών». 

6. Την πίστωση που έχει γραφεί στον τακτικό Προϋπολογισμό 
του Υπουργείου Εθνικής Παιδείας και Θρησκευμάτων, οικ. έτους 
1991 για επιχορήγηση λοιπών Οργανισμών και Ν.Π.Ι.Δ. ανερ- 
χομένη στο ποσό των τριών εκατομμυρίων εννιακοσίων χιλιάδων 
δραχμών (3.900.000). 

7. Την αρ. Υ 1140/90 κοινή απόφαση του Πρωθυπουργού 
και Υπουργού Οικονομικών 

8. Την αρ. Η 2871/90 κοινή απόφαση του Πρωθυπουργού 
και Υπουργού Εθνικής Παιδείας και Θρησκευμάτων, αποφασί¬ 
ζουμε: 

Καθορίζουμε για το οικονομικό έτος 1991 το ύψος της επιχο- 
ρηγήσεως στη Χ.Α.Ν. Ελλάδος στο ποσό των οκτακόσιων χιλιά¬ 
δων δραχμών (800.000). 

Η σχετική δαπάνη θα βαρύνει την πίστωση του κωδικού αριθ¬ 
μού 2599 του φορέα 180 του προϋπολογισμού του Υπουργείου 
Εθνικής Παιδείας και Θρησκευμάτων, οικ. έτους 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μάί'ου 1991 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΟΝ 

ΠΑΝ. ΔΕΛΗΜΗΤΣΟΣ Κ. ΜΠΟΥΡΔΑΡΑ 


Αριθ. ΙΒ/3638 (12) 

Ορισμός εκκαθαριστή αποδοχών του προσωπικού του Παν/μίου 

Πειραιά. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ. 321/69 «περί κώδικος δημοσίου λο¬ 
γιστικού». 


2. Την αριθμ. 194902/69 απόφαση του Υπουργού των Οικονο¬ 
μικών «περί διαδικασίας πληρωμής σταθερών κ.λπ. δαπανών». 

3. Τις διατάξεις του Ν. 1238/82 «Ρύθμιση οικονομικών και 
άλλων θεμάτων Α.Ε.Ι.». 

4. Την ΙΒ/930/13.2.89 απόφαση ορισμού εκκαθαριστή του 
ΥΠΕΠΘ. 

5. την απόφαση της συγκλήτου του Παν. Πειραιά η οποία λή- 
φθηκε στην 9η/17.4.91 συνεδρίαση. 

6. Το αριθμ. 911222/26.4.91 έγγραφο του Παν/μίου Πει¬ 
ραιά, αποφασίζουμε: 

Ορίζουμε εκκαθαριστή αποδοχών του προσωπικού του Παν/μίου 
Πειραιά τον Αντιπρύτανη Ακαδημαϊκών Υποθέσεων και προσωπι¬ 
κού Βασ. Μεταξά με αναπληρωματικό τον Αντιπρύτανη Οικονομι¬ 
κού Προγραμματισμού και Ανάπτυξης Ι.Χ. Παναγιωτόπουλο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μαΐου,1991 

Ο ΥΠΟΥΡΓΟΣ 

Γ. ΣΟΥΦΛΙΑΣ 

Αριθ . 7001/2/423β (13) 

Ιδρυση Αστυνομικού Φυλακίου περιορισμένης χρονικής διάρ¬ 
κειας στον Οικισμό Σχίνο ΓΙισϊων Κορινθίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη τις διατάξεις: 

1. Του άρθρου 11 παρ. 2 και 4 του Ν. 1481/1984 «Οργανι¬ 
σμός Υπουργείου Δημόσιας Τάξης» (Α’ 152), όπως αντικαταστά- 
θηκε με το άρθρο 1 παρ. 1 του Ν. 1590/1986 (Α' 49). 

2. Του Π.Δ. 137/1986 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (Α’ 51), 
αποφασίζουμε: 

Άρθρο μόνο 

1. Ιδρύεται Αστυνομικό Φυλάκιο Σχίνου, με έδρα τον οικισμό 
Σχίνου της Κοινότητας Πισίων Κορινθίας και περιφέρεια εκείνη 
του ομώνυμου οικισμού μετά των οικιστικών περιοχών «ΒΑΜ- 
ΒΑΚΙΕΣ» και «ΜΑΥΡΟΛΙΜΝΗ» και υπάγεται διοικητικά στο 
Αστυνομικό Τμήμα Λουτρακιού της Αστυνομικής Διεύθυνσης 
Κορινθίας. 

2. Καθορίζεται χρονική διάρκεια λειτουργίας του Αστυνομικού 
Φυλακίου Σχίνου από 10/6 έως 10/9 κάθε έτος. 

3. Η στελέχωση της Υπηρεσίας αυτής γίνεται με αστυνομικό 
προσωπικό που λαμβάνεται με απόσπαση ή προσωρινή μετακί¬ 
νηση από Υπηρεσίες της οικείας Αστυνομικής Διεύθυνσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Μαίου 1991 

Ο ΥΠΟΥΡΓΟΣ 

ΙΩΑΝΝΗΣ ΒΑΣΙΛΕΙΑΔΗΣ 
-- 

ΔΙΟΡΘΩΣΕΙΣ ΣΦΑΛΜΑΤΩΝ 

^ (14) 

Στο από 8.11.90 Π. Διάταγμα, το οποίο έχει δημοσιευθεί στο 
764/5.12.1990/Β/ΦΕΚ και με το οποίο εγκρίθηκε η σύσταση 
του αυτοτελούς κοινωφελούς ιδρύματος με την επωνυμία «ΠΛΑ- 
ΤΗΕΙΟ ΙΔΡΥΜΑ» και κυρώθηκε και ο οργανισμός του Ιδρύμα¬ 
τος τούτου, γίνονται οι εξής διορθώσεις: 

Στην παράγραφο Ια του άρθρου 4 του οργανισμού και υπ’ αύξ. 
αριθ. στ’ διορθώνεται το εσφαλμένο μέλος του Δ.Σ. ΣΤΑΥΡΙΑΝΙ- 
ΔΗΣ Σ. ΓΕΩΡΓΙΟΣ, στο ορθό ΣΤΑΥΡΙΝΑΔΗΣ Σ. ΓΕΩΡ¬ 
ΓΙΟΣ. 

Επίσης, στην παράγραφο 2 του ίδιου άρθρου (4) και υπ' αύξ. 
αριθ. β’ διορθώνεται το εσφαλμένο όνομα του αναπληρωματικού 
μέλους «ΚΟΥΝΤΟΥΠΗΣ ΜΙΧΑΗΛ» στο ορθό «ΚΟΥΝΤΟΥ- 
ΠΗΣ ΔΗΜΗΤΡΙΟΣ». 

(Από το Υπουργείο Οικονομικών) 





_ ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΟΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ.στην επαρχία με καταβολή της αξίας του δια μέσου Δημόσιου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

10.000 

β) 

» 

» 

» 

Β'- 

» 

19.000 

Υ) 

» 

» 

» 

Γ' 

» 

6.000 

δ) 

» 

» 

» 

Δ’ 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ! Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















